Pädagogische Hochschule Ludwigsburg
Di Pedagoogische Hoochschuel Ludwigsburg isch aini vu de segs Pedagogische Hochschuele z Bade-Wirtteberg, di andere sin z Fryburg, Karlsrue, z Heidelberg, z Waegaade un z Gmend.

Profil 
S Stuudienaagebot umfasst Bachelorstuudiegäng fir s Leeramt (Leeramt Grundschuel, Leeramt Sekundaarstapfle I (Wäärchreal-, Haupt-, Real- un Gmaischaftsschuel), Leeramt Sunderpedagoogik), usserschuelischi Bachelorstuudiegäng (Kultuur- un Meediebildig, Friechindligi Bildig un Erzieig, Bildigswisseschaft) un Masterstuudiegäng (Beruefligi Bildig, Bildungsfoorschig, Bildigsmanagement, Erwagsenebildig, Friechindligi Bildig un Erzieig, International Education Management, Kulturälli Bildig, Kulturwisseschaft- un Management, Sunderpedagoogik).
D PH Ludwigsburg isch e  Hoochschuel mit Promozioons- un Habilitazioonsräächt, wu dr Universiteete glyychgstellt isch.

Näb em Hauptstandoort z Ludwigsburg mit dr Fakulteete I un II het PH Ludwigsburg no ne Ussestell z Reidlenga ghaa mit dr Fakulteet III fr Sunderpedagoogik, wu aber zum Wintersemeschter 2015/2016 zuegmacht un uf dr Campus uf Ludwigsburg verlait wooren isch.

Gschiicht 
Voorlaifer vu dr Pedagoogische Hoochschuel Ludwigsburg isch s 1946 grindet Pedagoogisch Inschtitut z Stuegert gsii, wu anne 1962 zur Pedagoogische Hoochschuel woore un 1966 in Neiböu uf Ludwigsburg umgsiidlet isch. Vu allne segs pedagoogische Hoochschuele vum Land Baade-Wirttebäärg het d PH Ludwigsburg dr Yyzuugsberaich mit dr greeschte Yywoonerzaal. Bi dr Ufleesig vu dr Pedagoogische Hoochschuel Reidlenga anne 1987 isch däre ire Fachberaich Sunderpedagoogik as Ussestell vu dr PH Ludwigsburg erhalte bliibe. Syt em 1. Oktober 2015 isch d Fakulteet fir Sunderpedagoogik au am Standoort Ludwigsburg.

Syt dr Novellierig vu dr Hoochschuelgsetz anne 1995 het d Hoochschuel näb em Promozioonsräächt (Dr. paed. un Dr. phil.), wu si scho lenger uusgiebt ghaa het, au s aigeständig Habilitazioonsräächt.

Fakulteete 
Es gibt drei Fakulteete:
 Fakulteet I: Erzieigs- un Gsellschaftswisseschafte mit dr Inschtitut fir Bildigsmanagement, Erzieigswisseschaft, Psichology, Sozialwisseschafte un fir Filosofy un Teology
 Fakulteet II: Kultuur- un Natuurwisseschafte mit dr Inschtitut fir Kultuurmanagement; Chunscht, Musik un Spoort; fir Matematik un Informaatik; Natuurwisseschafte un Tächnik un fir Sprooche.
 Fakulteet III: Sunderpedagoogik mit dr Inschtitut fir allgmaini Sunderpedagoogik un fir sunderpedagoogischi Feerderschwäärpinkt.

Lyt

Räkter 
 1962–1965 Rudolf Schaal
 1965–1968 Alois Röder
 1968–1971 Fritz Kehrer
 1971–1976 Willi Maier
 1976–1982 Karl Grob
 1982–1986 Karl-Dieter Klose
 1986–1990 Gerhard Stephan
 1990–1994 Hartmut Melenk
 1994–1998 Siegfried Krauter
 1998–2008 Hartmut Melenk
 syt 2008 Martin Fix

Weblink 
 Pedagoogischi Hoochschuel Ludwigsburg
 Bachelorstuudiegang Kultuur- un Meediebildig
 Masterstuudiegang Bildigsmanagement
 Masterstuudiegang International Education Management (INEMA)
 Masterstuudiegang Kultuurmanagement

Fueßnote 

Hochschuel z Bade-Wirttebärg